b'\n_START_ARTICLE_\n\xc5\xa0iaur\xc4\x97s Makedonija olimpin\xc4\x97se \xc5\xbeaidyn\xc4\x97se\n_START_SECTION_\nIstorija\n_START_PARAGRAPH_\nIki 1996 m. 11-a Makedonijos sportinink\xc5\xb3 peln\xc4\x97 medalius po Jugoslavijos v\xc4\x97liava. Daugiausiai Jugoslavijai medali\xc5\xb3 atne\xc5\xa1\xc4\x97 Makedonijos boksininkai (3 medaliai) ir imtynininkai (4 medaliai). Nors 1992 m. \xc4\xafkurtas Makedonijos olimpinis komitetas tais pa\xc4\x8diais metais vykusiose olimpin\xc4\x97se \xc5\xbeaidyn\xc4\x97se \xc5\xa1alies sportininkai dalyvavo kaip nepriklausomi olimpiados dalyviai po olimpin\xc4\x99 v\xc4\x97liava. 1993 m. \xc5\xa1alies olimpinis komitetas vis d\xc4\x97l to buvo pripa\xc5\xbeintas ir \xc5\xa1alis gal\xc4\x97jo debiutuoti olimpin\xc4\x97se \xc5\xbeaidyn\xc4\x97se. 1996 m. savo pirmoje olimpiadoje Makedonija tur\xc4\x97jo 11-a atstov\xc5\xb3 ir tai yra did\xc5\xbeiausia kada nors olimpiadoje dalyvavusi olimpin\xc4\x97 rinktin\xc4\x97. 1998 m. Makedonija debiutavo savo pirmoje \xc5\xbeiemos olimpiadoje._NEWLINE_2000 m. Sidn\xc4\x97juje vykusioje olimpiadoje Makedonija laim\xc4\x97jo savo pirm\xc4\x85j\xc4\xaf olimpin\xc4\xaf medal\xc4\xaf \xe2\x80\x93 bronz\xc4\x85 laisv\xc5\xb3j\xc5\xb3 imtyni\xc5\xb3 var\xc5\xbeybose. Tai kol kas vienintelis nepriklausomos Makedonijos medalis. Pagal \xc5\xa1\xc4\xaf rezultat\xc4\x85 Makedonija yra viena silpniausiai nepriklausomai pasirod\xc5\xbeiusi\xc5\xb3 buvusi\xc5\xb3 Jugoslavijos \xc5\xa1ali\xc5\xb3, kuri nusileid\xc5\xbeia tik niekad medali\xc5\xb3 nelaim\xc4\x97jusiai Bosnijai ir Hercegovinai._NEWLINE_2012 m. nei vienas Makedonijos sportininkas nepasiek\xc4\x97 olimpini\xc5\xb3 normatyv\xc5\xb3 ir nei\xc5\xa1kovojo olimpini\xc5\xb3 kelialapi\xc5\xb3. \xc5\xa0aliai buvo suteikta keturi paguodos pakvietimai nei\xc5\xa1sivys\xc4\x8diusioms \xc5\xa1alims \xe2\x80\x93 du kelialapiai \xc4\xaf lengvosios atletikos var\xc5\xbeybas ir du kelialapiai \xc4\xaf plaukimo rungtis. Nuo 2016 m. Makedonija yra oficialiai \xc4\xaftraukta \xc4\xaf nei\xc5\xa1sivys\xc4\x8diusio sporto \xc5\xa1ali\xc5\xb3 s\xc4\x85ra\xc5\xa1\xc4\x85, kurioms gali b\xc5\xabti suteikti papildomi pakvietimai \xc4\xaf olimpiad\xc4\x85. Tuo pa\xc4\x8diu Makedonija yra vienintel\xc4\x97 tokio rango \xc5\xa1alis Europoje, kuri n\xc4\x97ra mikrovalstyb\xc4\x97.'